jkorsvik/nowiki_second_scrape_merged huggingface dataset:
Larry Lombard

Larry Lombard (født 16. april 1996 i Upington i Northern Cape) er en sørafrikansk friidrettsutøver som konkurrerer i hekkesprintløp, sprintløp og mellomdistanseløp opp til 800 meter. Han ble afrikansk juniormester på 400 meter hekk i Juniorafrikamesterskapet i friidrett 2015. 


== Idrettskarriere ==
2013I mars satte han personlig rekord på 400 meter, med 48,44 sekunder, i et stevne i Port Elizabeth i Sør-Afrika. Lombaard deltok i Ungdoms-VM i friidrett 2013 i juli. På 400 meter hekk (84 cm) ble han slått ut i innledningsheatet, der han løp på 54,05 og fikk 25. beste tid.
2014I november 2014 deltok han i det sørafrikanske mesterskapet i friidrett, der han kom på 8.-plass i U19-klassen med tiden 50,37.
2015Han vant 400 meter hekk i Juniorafrikamesterskapet i friidrett 2015, med tiden 51,80, foran Abebe Robi og Avotrin Rakotoarimiandry. Han deltok også på Sør-Afrikas stafettlag som fikk bronse på 4 x 100 meter stafett. Den 11. april kom han på 2.-plass på 400 meter hekk i U19-klassen i det sørafrikanske mesterskapet for aldersbestemte klasser, med ny personlig rekord på 51,73 sekunder. Masego Sesele vant denne distansen.
2016I KMS Invitational Indoor i Birmingham i USA satte han personlig rekord på 200 meter innendørs, med 22,69 sekunder. Dette holdt til 40.-plass på denne distansen. Samme sted satte han også personlig rekord på 400 
meter innendørs i Samford Invite 12. februar, med 50,35 sekunder. I mars satte han personlig rekord på 800 meter utendørs, med 1:59,85.


== Referanser ==


== Eksterne lenker ==
(en) Larry Lombard – World Athletics 
(en) Profil hos All-Athletics Arkivert 14. mai 2016 hos Wayback Machine.
(en) Profil hos University of South Alabama
Matthew Fontaine Maury

Matthew Fontaine Mauryar (født 14. januar 1807, død 1. februar 1873) var en amerikansk sjøoffiser, hydrograf, astronom, historiker, oseanograf, meteorolog, kartograf, forfatter, geolog og lærer. Han er blitt kalt «faren til den moderne oseanografien» og skrev blant annet Physical Geography of the Sea i 1855, den første omfattende boken om oseanografi. 
Confederacy.
Han ble leder for sjøkartarkivet, en institusjon som utviklet seg til U. S. Naval Observatory og Hydrographic Office. Maury samlet inn opplysninger om vind og strøm fra loggbøker, og arbeidet hans innen meteorologi ble internasjonalt respektert. Han ga blant annet ut kart over vind og strømmer for Nord-Atlanteren, som gjorde at sjømenn kunne redusere reisetiden over havet.


== Referanser ==


== Eksterne lenker ==
«Images of Maury's medals and letters». Arkivert fra originalen 3. februar 1999. Besøkt 8. april 2019. . 1996 website retrieved via the Wayback Search Engine
CBNnews VIDEO on Commander Matthew Fontaine Maury "The Father of Modern Oceanography"
Naval Oceanographic Office—Matthew Fontaine Maury Oceanographic Library  — The World's Largest Oceanographic Library.
The Mariner's Museum: Matthew Fontaine Maury Society.
Letter to President John Quincy Adams from Commander Matthew Fontaine Maury (1847) on the "National" United States Naval Observatory regarding a written description of the observatory, in detail, with other information relating thereto, including an explanation of the objects and uses of the various instruments.
Matthew Fontaine Maury School in Richmond, Virginia, USA, 1950s. Photographer: Nina Leen. Approximately 200 TIME-LIFE photographs
Astronomical Observations from the Naval Observatory 1845.
Treseilere

Treseilere (Hemiprocne) er en slekt med små til mellomstor fugler i treseilerfamilien (Hemiprocnidae), som kun består av denne ene slekten og inkluderer fire arter (13 taxa). Familien inngår i ordenen seilerfugler (Apodiformes). I HBW Alive blir Apodiformes inkludert som en delgruppe under Caprimulgiformes.


== Beskrivelse ==
Treseilere måler typisk 15-31 cm. På oversiden er fjærdrakten glinsende, med varierende pigmentering. Vingene er lange og spisse, og sakselignende når dem foldes sammen. Stjerten er også lang og køfteformet. To av artene (coronata og longipennis) har tverrstilt fjærkam fremst i pannen, som kan reises. Nebbet er kort. Artene trives på skogvokst tørr savanne og er stort sett trelevende.


== Arter ==
Inndelingen av artene følger HBW Alive, mens norske navn på artene følger NOF:

Apodiformes, seilerfugler
Apodidae, seilerfamilien
Hemiprocnidae, treseilerfamilien (monotypisk)
Hemiprocne, treseilere eller treseilerslekten
H. coronata, topptreseiler
H. longipennis, tustkinntreseiler
H. comata, dvergtreseiler
H. mystacea, mustasjetreseiler
Trochilidae, kolibrifamilien


== Litteratur ==
Josep del Hoyo and Nigel J. Collar et al. HBW and BirdLife International Illustrated Checklist of the Birds of the World. Lynx Edicions, 2014, ISBN 978-84-96553-94-1
Josep del Hoyo, Andrew Elliott, Jordi Sargatal. Handbook of the Birds of the World - Volume 5, publisert 1999. Lynx Edicions. ISBN 978-84-87334-25-2


== Referanser ==


== Eksterne lenker ==
(en) treseilere i Encyclopedia of Life 
(en) treseilere i Global Biodiversity Information Facility 
(no) treseilere hos Artsdatabanken 
(en) treseilere hos Fossilworks 
(en) treseilere hos ITIS 
(en) treseilere hos NCBI 
(en) Kategori:Hemiprocnidae – bilder, video eller lyd på Wikimedia Commons 
(en) Hemiprocnidae – galleri av bilder, video eller lyd på Wikimedia Commons 
Hemiprocnidae – detaljert informasjon på Wikispecies
Uglesvaler

Uglesvaler (Aegotheles) er små til mellomstore nattaktive fugler i uglesvalefamilien (Aegothelidae), som består av kun en slekt med ti arter (18 taxa). Familien inngår i ordenen nattravnfugler (Caprimulgiformes).


== Beskrivelse ==
Uglesvaler måler typisk 18-30 cm og har et uglelignende uttrykk. Nebbet er imidlertid bredt og svakt og lemmene korte. Fjærdrakten varierer mellom ulike nyanser av grått eller olivengrønt. Artene har i hovedsak mørkere overside enn underside. Stjerten er relativt lang. Når fuglene sitter på en grein, sitter de oppreist som uglene (noe som forsterker det uglelignende uttrykk).


== Inndeling ==
Inndelingen er i henhold til Handbook of the Birds of the World Alive. 

Aegothelidae, uglesvalefamilien
Aegotheles, uglesvaler eller uglesvaleslekten
A. insignis, storuglesvale
A. tatei, prikkuglesvale
A. crinifrons, molukkuglesvale
A. wallacii, vatreuglesvale
A. archboldi, småuglesvale
A. albertisi, berguglesvale
A. savesi, sotuglesvale (EDGE-art)
A. affinis, (ikke navngitt på norsk)
A. bennettii, nettuglesvale
A. cristatus, australuglesvaleA. affinis (ikke navngitt) ble tidligere regnet som en underart av A. bennettii (nettuglesvale), men er ifølge Handbook of the Birds of the World Alive oppgradert til en selvstendig art. Årsaken begrunnes med betydelig genetisk og morfologisk (spesielt størrelse) forskjell, samt forskjell i den geografiske utbredelsen. Kan hende må også underarten A. a. terborghi oppgraderes til selvstendig art, men foreløpig regnes den som en underart av A. affinis.


== Referanser ==


== Eksterne lenker ==
(en) uglesvaler i Encyclopedia of Life 
(en) uglesvaler i Global Biodiversity Information Facility 
(no) uglesvaler hos Artsdatabanken 
(en) uglesvaler hos Fossilworks 
(en) uglesvaler hos ITIS 
(en) uglesvaler hos NCBI 
(en) Kategori:Aegotheles – bilder, video eller lyd på Wikimedia Commons 
Aegotheles – detaljert informasjon på Wikispecies
Let the River Run

«Let the River Run» er en sang skrevet og komponert av den amerikanske musikeren Carly Simon for dramakomedien Working Girl (1988).
Med «Let the River Run» ble Simon den første kvinnen i historien til å vinne en Grammy Award, en Golden Globe og Oscar for beste sang for en låt hun komponerte og skrev på egen hånd. Hun delte Golden Globe-prisen med sangen «Two Hearts» av Phil Collins og Lamont Dozier fra krimfilmen Buster. «Let the River Run» ble dessuten stemt fram av det amerikanske filminstituttet som filmhistoriens 91. beste filmlåt.
Simon har sagt at hun fikk inspirasjon til sangteksten fra manuset og diktene til Walt Whitman. Hun ønsket å skrive en hymne til New York med en moderne «jungelrytme», og utfordringen var å sidestille disse motsetningene på en overbevisende måte. Linjene «Silver Cities Rise» og «The New Jerusalem» har betydd mye for enkelte lyttere, selv om sangen ikke ble komponert med politiske eller religiøse motiver. Sangteksten inneholder allusjoner til William Blake og Englands historie.
Singelen ble en salgsuksess som nådde 49.-plass på Billboard Hot 100.


== Referanser ==


== Eksterne lenker ==
Full sangtekst til denne sangen hos MetroLyrics
Carly Simons offisielle nettside
Golta

Golta  (også kalt Golten eller Goltøen) er ei øy i Øygarden kommune i Vestland.

Golta er adskilt fra øya Sotra med en trang kanal kalt Goltastraumen. Over denne går Golta bru. Øya er nesten delt på midten av kanalen Vogga, og bebyggelsen er stort sett samlet rundt dette delingspunktet. Mens Vogga er beryktet for sine ville brottsjøer er det en lun vik på motsatt side mot Goltosen, og det også er bygget en molo i Goltasundet.
Fisket var rikt i vikene rundt Golta, og det kom stadig silde- og makrellstimer inn i de trange buktene som kunne stenges igjen med garn. Beboerne på øya var derfor velstående på 1700- og 1800-tallet. Fra slutten av 1800-tallet ble fisket organisert i et landnotlag, dette var i drift frem til rundt 1950.


== Referanser ==
Potuer

Potuer (Nyctibius) er slekt med mellomstore til halvstore nattaktive fugler i potufamilien (Nyctibiidae), som består av kun en slekt med sju arter (15 taxa). Familien inngår i ordenen nattravnfugler (Caprimulgiformes).


== Beskrivelse ==
Potuer måler typisk 21-58 cm og har liten kropp med store hoder og store øyne, lange vinger og lang stjert, og svært korte lemmer. Fjærdrakten er hovedsakelig mosegrønn og grå i ulike nyanser. Ofte med lyse, nærmeste hvite eller gråhvite innslag (av og til som spetter) på vingene og mot haleroten på undersiden. Noen arter er nesten like mørke på undersiden som oversiden, mens andre er lyse eller lysere.Artene er nattaktive insektetere og fanger flygende insekter, gjennom å slippe seg ut fra greinene på trærne. Om dagen sitter fuglene på horisontale greiner opp i trærne og hviler, i oppreist stilling som ugler.


== Inndeling ==
Inndelingen er i henhold til Handbook of the Birds of the World Alive.

Nyctibiidae, uglesvalefamilien
Nyctibius, uglesvaler eller uglesvaleslekten
N. grandis, storpotu
N. aethereus, langhalepotu
N. jamaicensis, nordpotu
N. griseus, fløytepotu
N. maculosus, andespotu
N. leucopterus, hvitvingepotu
N. bracteatus, dvergpotu


== Referanser ==


== Eksterne lenker ==
(en) potuer i Global Biodiversity Information Facility 
(no) potuer hos Artsdatabanken 
(en) potuer hos Fossilworks 
(en) potuer hos ITIS 
(en) potuer hos NCBI 
(en) Kategori:Nyctibius – bilder, video eller lyd på Wikimedia Commons 
(en) Nyctibius – galleri av bilder, video eller lyd på Wikimedia Commons 
Nyctibius – detaljert informasjon på Wikispecies
Martin Loïc Lotherington

Martin Loïc Lotherington (født 18. april 1972 i Paris, Frankrike) er en skuespiller kjent fra Brødrene Dal og mysteriet om Karl XIIs gamasjer, hvor han spilte Joste Dal, en av nevøene til Brødrene Dal. 


== Referanser ==


== Eksterne lenker ==
(en) Martin Loïc Lotherington på Internet Movie Database 
(en) Martin Loïc Lotherington hos The Movie Database
Datter

En datter er kvinnelig avkom, en jente eller kvinne i forhold til sine foreldre. Den mannlige ekvivalent er sønn. Navnet brukes også analogisk i flere felt, for å vise forhold mellom grupper eller bestanddeler (for eksempel datterselskap).
I patriarkalske samfunn har ofte døtre forskjellige eller mindre familierettigheter enn sønner. I flere førindustrialiserte samfunn, og noen eksisterende samfunn, kan en familie ofte foretrekke å få sønner fremfor døtre, med påfølgende spedbarnsdrap på jenter. I noen samfunn er det også sedvane at en datter «selges» til sin ektemann, som betaler en brudepris; en annen beslektet form for denne skikken er når foreldre betaler datterens ektemann en pengesum for å kompensere for kvinnens finansielle byrde, som man finner i samfunn hvor kvinner ikke arbeider utenfor hjemmet, og kalles medgift.
I 2015 var 48,6 % av alle fødsler i Norge døtre, av totalt 59 058 fødsler.


== Etymologi ==
Ordet «datter» er antagelig et lånord fra dansk; ordet er nært beslektet med norrønt dóttir, som gir nynorsk dotter. Den norrøne formen er avledet av germansk *duhtér, igjen fra indoeuropeisk *dhughəter-.


== Se også ==
Kvinne


== Referanser ==


== Eksterne lenker ==
 Ordbokdefinisjonen av datter i Wiktionary
Mehdi Khodabakhshi

Mehdi Khodabakhshi (født 21. april 1991) er en iransk taekwondoutøver. Han vant VM-gull i VM i taekwondo 2015 i weltervekt. Han har også ett gull fra Asialekene og det asiatiske mesterskapet.


== Eksterne lenker ==
(en) Mehdi Khodabakhshi – Olympedia 
(en) Mehdi Khodabakhshi – Sports-Reference (OL-resultater – arkivert) 
(en) Mehdi Khodabakhshi – Taekwondo Data
Albert Gaun

Albert Gaun (født 21. juni 1992) er en russisk taekwondoutøver. Hans beste resultat i verdensmesterskapet i taekwondo ett sølv og en bronsemedalje, og han har også ett gull fra EM i taekwondo 2014.


== Eksterne lenker ==
(en) Albert Gaun – Olympedia 
(en) Albert Gaun – Sports-Reference (OL-resultater – arkivert) 
(en) Albert Gaun – Taekwondo Data
Ismaël Coulibaly

Ismaël Coulibaly (født 20. november 1992) er en malisk taekwondoutøver. Han har ingen større internasjonale titler, men har to bronsemedaljer fra verdensmesterskapet i taekwondo (2011 og 2015).


== Eksterne lenker ==
(en) Ismaël Coulibaly – Olympedia 
(en) Ismaël Coulibaly – Sports-Reference (OL-resultater – arkivert) 
(en) Ismaël Coulibaly – Taekwondo Data
Hayder Shkara

Hayder Shkara (født 21. mai 1990) er en australsk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en kvartfinale.


== Eksterne lenker ==
(en) Hayder Shkara – Olympedia 
(en) Hayder Shkara – Sports-Reference (OL-resultater – arkivert) 
(en) Hayder Shkara – Australian Olympic Committee
Nikita Rafalovich

Nikita Rafalovich (født 13. oktober 1993) er en usbekisk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en sølvmedalje.
Under Sommer-OL 2020 i Tokyo ble han nummer 5.


== Eksterne lenker ==
(en) Nikita Rafalovich – Olympedia 
(en) Nikita Rafalovich – Sports-Reference (OL-resultater – arkivert) 
(en) Nikita Rafalovich – Taekwondo Data
Milad Beigi Harchegani

Milad Beigi Harchegani (født 1. mars 1991) er en aserbajdsjansk taekwondoutøver. Han tok gull under Europalekene 2015 i weltervekt.
Under Sommer-OL 2020 i Tokyo ble han utslått i kvartfinalen.


== Eksterne lenker ==
(en) Milad Beigi Harchegani – Olympedia 
(en) Milad Beigi Harchegani – Sports-Reference (OL-resultater – arkivert) 
(en) Milad Beigi Harchegani – Taekwondo Data
Cheick Cissé

Cheick Cissé Sallah Junior (født 19. september 1993) er en ivoriansk taekwondoutøver. Hans beste resultat i verdensmesterskapet i taekwondo er en kvartfinale fra 2015. Han vant OL-gull i Rio 2016 som første ivorianer noensinne.


== Referanser ==


== Eksterne lenker ==
(en) Cheick Cissé – Olympics.com 
(en) Cheick Cissé – Olympic.org 
(en) Cheick Cissé – Olympedia 
(en) Cheick Cissé – Sports-Reference (OL-resultater – arkivert) 
(en) Cheick Cissé – Taekwondo Data
Tahir Güleç

Tahir Güleç (født 25. februar 1993) er en tysk taekwondoutøver. Han har ett gull og en bronse fra VM (2012 og 2015), samt enkelte verdenscupseire (open).


== Eksterne lenker ==
(en) Tahir Güleç – Olympedia 
(en) Tahir Güleç – Sports-Reference (OL-resultater – arkivert) 
(de) Tahir Güleç – Tysklands olympiske komité 
(en) Tahir Güleç – Taekwondo Data
Blålid kraftverk

Blålid kraftverk er et vannkraftverk ved Blålidvatnet i Bremanger kommune i Vestland.
Det er et elvekraftverk som utnytter et fall på 95 meter.
Installert effekt er 700 kW fra en peltonturbin. Årsproduksjon er 3 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Energiutgreiing Bremanger (arkiv)
Piotr Paziński

Piotr Paziński (født 7. september 1987) er en polsk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en kvartfinaleplass.


== Eksterne lenker ==
(en) Piotr Paziński – Olympedia 
(en) Piotr Paziński – Sports-Reference (OL-resultater – arkivert) 
(pl) Piotr Paziński – Polens olympiske komité 
(en) Piotr Paziński – Taekwondo Data
Oussama Oueslati

Oussama Oueslati (født 24. mars 1996) er en tunisisk taekwondoutøver. Han har ingen større internasjonale titler, men har blant annet vunnet det afrikanske mesterskapet (2012).


== Eksterne lenker ==
(en) Oussama Oueslati – Olympics.com 
(en) Oussama Oueslati – Olympic.org 
(en) Oussama Oueslati – Olympedia 
(en) Oussama Oueslati – Sports-Reference (OL-resultater – arkivert) 
(en) Oussama Oueslati – Taekwondo Data
Moisés Hernández

Moisés Hernández (født 22. mars 1993) er en dominikansk taekwondoutøver. Han har ingen større internasjonale titler, men har blant annet sølv fra de panamerikanske leker i 2015.
Under Sommer-OL 2020 i Tokyo ble han utslått i første runde.


== Eksterne lenker ==
(en) Moisés Hernández – Olympedia 
(en) Moisés Hernández – Sports-Reference (OL-resultater – arkivert) 
(en) Moisés Hernández – Taekwondo Data
Liu Wei-ting

Liu Wei-ting (født 6. januar 1995) er en taiwansk taekwondoutøver. Han har ingen større internasjonale titler og hans beste resultat i verdensmesterskapet i taekwondo er en fjerdeplass.
Under Sommer-OL 2020 i Tokyo ble han utslått i første runde.


== Eksterne lenker ==
(en) Liu Wei-ting – Olympedia 
(en) Liu Wei-ting – Sports-Reference (OL-resultater – arkivert) 
(en) Liu Wei-ting – Taekwondo Data
Froskemunner

Froskemunner (Podargidae) er en familie med små til halvstore nattaktive fugler i ordenen Caprimulgiformes (nattravnfugler). Familien består av 14 arter (27 taxa) fordelt i tre slekter.


== Taksonomi ==
De fleste har akseptert at froskemunner hører til i Caprimulgiformes, men det er ikke like stor enighet om familiens slektsforhold til andre arter. Likeledes er den interne systematikken i familien kontroversiell. Det er generell aksept for tre slekter.


== Beskrivelse ==
Froskemunner måler cirka 19–60 cm og har staute kropper med stort hode, store øyne og et lite, men bredt og meget kraftig kroket nebb. Lemmene er korte. Fjærdrakten er hovedsakelig mosegrønn og grå i forskjellige nyanser, med små (ofte prikkvise) innslag av hvitt.De fleste froskemunner er skogsfugler, men en art har adoptert åpne habitat med trær. Mest tilknyttet skog er artene i slekten Batrachostomus, selv om sundafroskemunnen (B. cornutus) trives best i skogkanter og sekundærskog. Artene er insektetere.


== Inndeling ==
Inndelingen er i henhold til Handbook of the Birds of the World Alive. Navn i parentes er ikke offisielle navn.

Podargidae, froskemunner
Rigidipenna, endemisk for Salomonøyene
R. inexpectata, (solomonfroskemunn, monotypisk)
Podargus, utbredt i Papua-Australia
P. ocellatus, marmorfroskemunn
P. papuensis, kjempefroskemunn
P. strigoides, uglefroskemunn
Batrachostomus, utbredt i Sørøst-Asia (Indo-Malaysia)
B. auritus, kurrefroskemunn
B. harterti, dulitfroskemunn
B. septimus, bandolærfroskemunn
B. stellatus, stjernefroskemunn
B. moniliger, singaleserfroskemunn
B. hodgsoni, burmafroskemunn
B. poliolophus, sumatrafroskemunn
B. mixtus, (borneofroskemunn)
B. javensis, javafroskemunn
B. cornutus, sundafroskemunn


== Referanser ==


== Eksterne lenker ==
(en) froskemunner i Encyclopedia of Life 
(en) froskemunner i Global Biodiversity Information Facility 
(no) froskemunner hos Artsdatabanken 
(en) froskemunner hos Fossilworks 
(en) froskemunner hos ITIS 
(en) froskemunner hos NCBI 
(en) Kategori:Podargidae – bilder, video eller lyd på Wikimedia Commons 
(en) Podargidae – galleri av bilder, video eller lyd på Wikimedia Commons 
Podargidae – detaljert informasjon på Wikispecies
Stranda og Sykkylven Billag

Stranda og Sykkylven Billag A/S (SSB) var et rutebilselskap med hovedkontor i Sykkylven i Møre og Romsdal. Selskapet ble stiftet i 1938. 


== Oppstart ==
Stranda og Sykkylven Billag overtok og videreførte rutedriften fra flere mindre selskaper i Stranda og Sykkylven. Det var fullføring av veien mellom Stranda og Sykkylven som skapte grunnlaget for selskapet. Tidligere var ferjesambandet Magerholm-Sykkylven åpnet, og dermed lå alt til rette for gjennomgående bilruter Stranda-Ålesund. 
SSB hadde lokalruter i Stranda og Sykkylven og person- og godsruter til Ålesund. Selskapet opprettet også godsruter direkte til Åndalsnes i 1955 (samtrafikk m/ jernbanen) og til Trondheim i 1964. 
I 1962 ble veien Stranda-Hellesylt åpnet, og rutene Ålesund-Stranda ble forlenget til Hellesylt. Det ble samkjøring med Nordfjord og Sunnmøre Billag i Hellesylt, med ruter til Stryn, Loen, Olden og videre sørover i Sogn og Fjordane. 


== Videre utvikling ==
I 1978 hadde SSB 61 ansatte, og vognparken bestod av 25 busser, 25 lastebiler og 17 tilhengere.
Turkjøring og reiseliv ble et voksende område utover 1980-tallet. Det ble satset på bussturisme i samarbeid med Mørebil og Storfjord Rutebilar.
Utover 1990-tallet ble det tettere samarbeid om ekspressruter, og bussene gikk gjennomgående Ålesund-Stryn (NOR-WAY Bussekspress).
I 1978 hadde SSB 61 ansatte, og vognparken bestod av 25 busser, 25 lastebiler og 17 tilhengere.
SSB hadde verksted både i Sykkylven og Stranda. 


== Sluttfasen for selskapet ==
På 1990-tallet skjedde det store strukturendringer i rutebilbransjen, og det omfattet også SSB. I februar 1996 ble selskapet overtatt av Mørebil, der Møre og Romsdals Fylkesbåtar (MRF) hadde blitt hovedaksjonær 2-3 måneder i forveien. Det fortsatte med oppkjøp av Storfjord Rutebilar i april 1996, og av Sørøy Buss i oktober 1996. Fra 1998 ble det full sammenslutning mellom de fire selskapene, med MRF som hovedaksjonær, og under navnet Mørebil AS. Hovedkontoret ble lagt til Furene i Volda.


== Referanser ==


== Litteratur ==
Aurdal, A. W. (1988). Bussen og bygda : A/S Stranda og Sykkylven billag 50 år. Sykkylven: Billaget
Innstilling om rutebilstrukturen i Møre og Romsdal : fra en komite nedsatt av fylkesutvalget 5. desember 1970 : innstillingen er avgitt 16. november 1973 : Vedlegg til innstilling fra Rutebilkomiteen i Møre og Romsdal : oversikt over de enkelte rutebilselskap i fylket. (1973). Molde: Fylkesutvalget.
Ottesen, H., Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
Jim Chapin

James Forbes Chapin (uttales sjay-pin) (født 23. juli 1919 i New York City, død 4. juli 2009 i Florida) var en amerikansk jazztrommeslager, som er særlig kjent for sin popularisering av musikk, herunder Moellermetoden. 
Særlig kjente er hans utgivelser Advanced Techniques for the Modern Drummer, Vol. I, og Advanced Techniques for the Modern Drummer, Vol. II. Han sto bak en rekke album om jazztrommespill, herunder den doble CD-utgivelsen  Jim Chapin: Songs, Solos, Stories (Vols. 1 and 2). I 2011 ble han, etter sin død, tatt opp i Modern Drummer Hall of Fame.Chapin begynte ikke å spile trommer før han var 18 år, etter å ha blitt inspirert av den kjente trommeslageren Gene Krupa. Han forlot da College of William and Mary tidlig i 1938, og ble elev av Ben Silver og Sanford A. Moeller (som Krupa tidligere hadde vært elev av), som også utviklet Moellermetoden, og allerede etter to år spilte han med Krupa på verdensutstillingen i New York i 1939.
Han var sønn av billedkunstneren James Ormsbee Chapin, og far til folkrock-artisten Harry Chapin.
Han ble i 1994 hedret for sine bidrag til musikk og formidling, med American Eagle Award, presentert av National Music Council i Washington og «lifetime achievement award» fra Berklee College of Music i Boston. I 1995 ble han tatt opp i æresgalleriet knyttet til Percussive Arts Society.
Jim Chapin døde 3. juli 2009 i Fort Myers i Florida, få uker før han fylte 90 år, av asfyksi.


== Referanser ==


== Eksterne lenker ==
(en) Jim Chapin hos Internet Broadway Database 
(en) Jim Chapin på Discogs 
(en) Jim Chapin på MusicBrainz 
(en) Jim Chapin på AllMusic 
(en) Artikkel om Jim Chapin på Drummerworld
(en) Artikkel om Jim Chapin i the Drum! Magazine
(en) Jim Chapin - minneartikkel - Drummer Cafe